 Dabayaaqadii 2002-dii dagaalkii Puntland ka dhacay ayaa u dhexeeyay laba dhinac oo isku hayey talada Puntland, labada garab waxa kala hogaaminayey Madaxweynihii kumeel gaadh ahaa iyo Cadde Muuse Xirsi oo Madaxweyne ku xigeen ahaa, dagaalkaa ka dib ciidankii Cadde Muuse u baxeen dhanka Gobolka Sanaag halkaas oo ay saldhig ka dhigteen, waxa ayna ku dhawaaqeen Jamhad la baxdey Golaha Badbaadinta Puntland GBP, waxaana hogaamiye ka dhigteen Cadde Muuse Xirsi, waxaa kale oo la sameeyay Gole dhexe iyo mid Fulin, waxay bilaabeen inay u diyaar garoobaan dagaal urursi Hub iyo Ciidan xoogan waxana kusoo biirey ciidamo badan oo ka goostay Puntland, waxa ay noqdeen cudud aan la dhayalsan. 